టి.కిషన్‌రావు

తంగెడ కిషన్‌రావు తెలంగాణ రాష్ట్రానికి చెందిన ప్రొఫెసర్‌. ఆయన 2021, మే 21న  తెలుగు విశ్వవిద్యాలయము వైస్ ఛాన్స్‌లర్‌గా నియమితుడయ్యాడు. ఆయన ఈ పదవిలో మూడేండ్ల పాటు కొనసాగనున్నాడు.

జననం, విద్యాభాస్యం
తంగెడ కిషన్‌రావు తెలంగాణ రాష్ట్రం, వరంగల్ జిల్లా, ఎల్కతుర్తి మండలం, జీల్గుల గ్రామంలో తంగెడ మనోహర్‌రావు, లక్ష్మీదేవి దంపతులకు జన్మించాడు. ఆయన 1 నుండి 5వ తరగతి వరకు జీల్గుల ప్రభుత్వ పాఠశాలలో, 6వ జిల్లా పరిషత్ పాఠశాల, హుజూరాబాద్ లో, వరంగల్‌ మహబూబియా ఉన్నత పాఠశాలలో 7 నుంచి 11వ తరగతి వరకు చదివాడు. కిషన్‌రావు జమ్మికుంట లోని ఆదర్శ డిగ్రీ కళాశాల 1966 నుండి 1970 వరకు పీయూసీ నుంచి డిగ్రీ పూర్తి చేసి, అనంతరం ఉస్మానియా యూనివర్సిటీ లో 1971 నుండి 1973 వరకు ఎంఏ తెలుగు పూర్తి చేశాడు. ఆయన ఉస్మానియా యూనివర్సిటీ నుండి 1991లో  పీహెచ్‌డీ పూర్తి చేశాడు.

వృత్తి జీవితం
కిషన్‌రావు భువనగిరి లోని శ్రీలక్ష్మీనర్సింహాస్వామి డిగ్రీ కాలేజీలో 1974 నుండి 1984 వరకు తెలుగు లెక్చరర్‌గా పనిచేశాడు. ఆయన 1984 నుండి 1991 వరకు ఉస్మానియా యూనివర్సిటీ లో అకడమిక్‌ ఆడిట్‌ సెల్‌లో డిప్యూటీ డైరెక్టర్‌గా, 1991 నుండి 2011 వరకు ఉస్మానియాలో తెలుగు డిపార్ట్‌మెంట్‌లో ప్రొఫెసర్‌గా విధులు నిర్వహించాడు. ఆయన 2006 నుండి 2008 వరకు ఉస్మానియా తెలుగు డిపార్ట్‌మెంట్‌లో బోర్డు ఆఫ్‌ స్టడీస్‌ చైర్మన్‌గా, తెలుగు శాఖలో అధ్యక్షుడిగా (హెడ్‌ ఆఫ్‌ ది డిపార్ట్‌మెంట్‌)  విధులు నిర్వహించాడు. టి.కిషన్‌రావు 2008లో ఉద్యోగ విరమణ పొందాడు.

వైస్‌ఛాన్సలర్‌గా బాధ్యతలు
టి.కిషన్‌రావు 24 మే 2021న  తెలుగు విశ్వవిద్యాలయము వైస్ ఛాన్సలర్‌గా పదవీ బాధ్యతలు స్వీకరించాడు.

మూలాలు

వరంగల్లు జిల్లా వ్యక్తులు
ఉస్మానియా విశ్వవిద్యాలయం పూర్వ విద్యార్ధులు